સુપ્રીમ કૉર્ટના ન્યાયમૂર્તિ એ. કે. સિકરીના નેતૃત્વવાળી બૅન્ચે કહ્યું કે “ચાલો, આ દિવાળી ફટાકડા વગર ઉજવીએ.” આ ચુકાદા પછી મુંબઈની હાઇકૉર્ટે પણ ફટાકડાના વેચાણ પર પ્રતિબંધ મૂક્યો. આમ, આ દિવાળી પર મહારાષ્ટ્ર અને દિલ્લીમાં આબાલવૃદ્ધો ફટાકડા નહીં ફોડી શકે. તેમના માટે દિવાળી ફિક્કી બની જશે. કૉર્ટનો આ નિર્ણય ત્રણ કિશોરોએ કરેલી અરજીના આધારે આવ્યો છે. દિવાળી આસપાસ દિલ્લીમાં પ્રદૂષણ વધી ગયું હોવાનું નોંધાયું હતું. નવેમ્બર ૨૦૧૬માં પીએમ (પર્ટિક્યુલર મેટર) ઝેરી ગણાય તેવા ૯૯૯ના સ્તરે પહોંચી ગયું હતું, જે શ્વાસ લેવા માટે સલામત ગણાય તે સ્તર કરતાં દસ ગણું વધુ હતું.